Al optulea român cu coronavirus a fost confirmat.
A fost confirmat al optulea caz de coronavirus în România. Este vorba despre o femeie de 51 de ani, din Olt. Femeia infectată cu coronavirus a intrat în contact cu bărbatul de 71 de ani, din Suceava, diagnosticat cu coronavirus.
Autorităţile au confirmat al optulea caz de infecţie cu COVID-19 în România. Este vorba despre o femeie de 51 ani, din judeţul Olt, care a intrat în contact cu bărbatul de 71 de ani, din Suceava, diagnosticat cu coronavirus, după ce s-a întors din Italia. Femeia a călătorit în acelaşi autocar cu bărbatul. În România sunt 12.158 de persoane care sunt în izolate la domiciliu şi 21 de persoane care sunt în carantină în centrele speciale. La nivel naţional, au fost înregistrate 96 de apeluri la 112 care au avut legătură cu noul coronavirus iar alte 1.086 de persoane au cerut informaţii la linia TelVerde specială deschisă la Ministerul Sănătăţii.